stanford-oval/wikipedia huggingface dataset:
Joel Ward

Joel Ward on muun muassa seuraavien henkilöiden nimi:
Joel Ward (s. 1980), kanadalainen jääkiekkoilija
Joel Ward (s. 1989), englantilainen jalkapalloilija
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Joel Ward”, voi hakea sivunnimihaulla, laajalla sivunnimihaulla tai tekstihaulla.
Julia Håkansson

| Julia Håkansson |
| --- | --- |
 Aron Jonasonin ottama muotokuva.
Henkilötiedot
Koko nimi:  Julia Matilda Håkansson (o.s. Stenius)
Syntynyt: 4. syyskuuta 1853 Tukholma, Ruotsi
Kuollut: 11. lokakuuta 1940 (87 vuotta)
Ammatti:  näyttelijä
Puoliso:  Hjalmar Håkansson
Lapset:  5
Näyttelijä
Aktiivisena:  1886–1929
Palkinnot
 Litteris et Artibus (1913) 
Aiheesta muualla
IMDb
Julia Matilda Håkansson (o.s. Stenius; 4. syyskuuta 1853 Tukholma – 11. lokakuuta 1940) oli ruotsalainen teatterinäyttelijä. Hän teki ensiesiintymisensä vuonna 1886 Dramatenissa, kun hän esitti Noraa Henrik Ibsenin Nukkekodissa. Håkansson sai paljon kiitosta kriitikoilta. Seuraavana vuonna hän matkusti Pariisiin perehtymään ranskalaiseen teatteriin, ja esiintyi kaudella 1887–1888 Helsingin ruotsalaisessa teatterissa. Tämän jälkeen hän näytteli kolme vuotta ohjaaja August Lindbergin perustamassa teatteriseurassa. Myöhemmin hän teki vierailevia rooleja monissa eri teattereissa ympäri maata. Håkansson tuli tunnetuksi erityisesti Ibsenin näytelmien naisroolien tulkitsijana. Hän myös johti omaa kiertävää teatteria vuodesta 1905. Toiminta loppui, kun kaksi Håkanssonin pojista menehtyi äkisti vuodenvaihteessa 1906–1907, mikä oli kova isku hänelle. Håkansson palasi teatterilavalle vuonna 1908, kun Dramatenin uusi rakennus vihittiin käyttöön. Hän työskenteli kyseisessä teatterissa vuoteen 1929. Senkin jälkeen hän antoi vielä teatteriopetusta kuolemaansa saakka. Håkansson kuoli 87-vuotiaana 1940 ja hänet on haudattu Norra begravningsplatsen -hautausmaalle lähelle Tukholmaa.
Yksityiselämä

Håkansson oli vuosina 1873–1900 naimisissa oopperalaulaja Hjalmar Håkanssonin kanssa. He saivat viisi lasta, joista yksi kuoli pienenä. Tytär Lisa Håkansson-Taube tuli tunnetuksi näyttelijänä.
Aiheesta muualla

Kuvia tai muita tiedostoja aiheesta Julia Håkansson Wikimedia Commonsissa
Jeremy Ratchford

Jeremy Ratchford vuonna 2011.
Jeremy Ratchford (s. 6. elokuuta 1965) on kanadalainen näyttelijä. Hän on esittänyt vuodesta 2003 Nick Veraa televisiosarjassa Todistettavasti syyllinen. Hänellä oli myös pieni rooli elokuvassa Armoton. Ratchford on ollut ehdolla Gemini-palkinnon saajaksi kolmesti vuosina 1996, 2001 ja 2003.
Aiheesta muualla

Jeremy Ratchford Internet Movie Databasessa. (englanniksi)
Ketonukki

| Ketonukki |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Ericales
Heimo::  Esikkokasvit Primulaceae
Suku::  Nukit Androsace
Laji::  septentrionalis
Kaksiosainen nimi
 Androsace septentrionalis  L. 
Katso myös
   Ketonukki Wikispeciesissä   Ketonukki Commonsissa 
Infobox OKNimi-testi OK: 
Ketonukki (Androsace septentrionalis) on pohjoisella pallonpuoliskolla laajalle levinnyt, kuivien ja avointen kasvupaikkojen esikkokasvi. Suomessa se on harvinainen ja rauhoitettu luonnonsuojeluasetuksella.
Ulkonäkö ja koko

Ketonukki on syysyksivuotinen vanakasvi. Sen lehdet kasvavat ruusukkeena maata vasten. Muutaman sentin pituiset lehdet ovat ruodittomia tai hyvin lyhytruotisia, kapeatyvisiä, kapean vastapuikeita ja karvaisia. Lehtiruusukkeen keskeltä nousee 3–20 cm, joskus jopa 40 cm korkeita, harvakarvaisia vanoja. Vanat ovat pystyjä tai loivasti kaarevia. Vanan päässä on melko tiivis kukinto. Kukan tukilehdet ovat 2–4 mm pitkät. Karvaiset kukkaperät ovat ainakin kolme kertaa tukilehtensä pituisia. Valkoinen teriö on noin puolen sentin mittainen. Ketonukki kukkii touko-kesäkuussa. Kasvi tuottaa runsaasti siemeniä.
Levinneisyys

Ketonukkia tavataan laajalla alueella Euroopassa, Aasiassa ja Pohjois-Amerikassa tundralta ja lauhkealta vyöhykkeeltä. Etelässä levinneisyysalue ulottuu kauemmas vuoristoissa. Euroopassa levinneisyys rajoittuu lännessä ja etelässä Saksaan, Alpeille ja Karpaateille, ja idässä levinneisyys ulottuu Baltiasta Venäjän kaukoitään ja Siperiaan. Pohjoismaissa lajia tavataan Suomessa, Norjassa ja Ruotsissa. Suomessa ketonukkia on tavattu yli 60 paikalta, lähinnä Ahvenanmaalta ja Manner-Suomen etelä- ja keskiosista. Ketonukki lienee saapunut Suomeen ihmisen mukana eri aikoina ja useista eri suunnista. Tämän vuoksi lajista tunnetaan satunnaisesiintymiä eri puolelta Suomea. Esimerkiksi Oulun Toppilan satama-alueella laji oli 1900-luvun alkupuoliskolla erittäin yleinen laivojen painolastin mukana saapunut tulokaslaji.
Ketonukki on Heinolan kaupungin nimikkokasvi, koska kaupungin alueella sijaitsevat Suomen laajimmat ketonukkikasvustot.
Elinympäristö

Ketonukki viihtyy lämpimillä, kuivilla ja avoimilla paikoilla. Tällaisia paikkoja ovat esimerkiksi harjujen ja mäkien etelärinteiden kedot sekä tien- ja radanvarret.
Uhat ja suojelu

Useimpien niitty- ja ketokasvien tapaan ketonukki on hyötynyt lievästä kulutuksesta ja maanpinnan rikkomisesta. Sitä uhkaa avoimmuutta tarvitsevana kasvina eniten kasvipeitteen sulkeutuminen. Monia ketonukin kasvupaikkoja on niittämällä tai puustoa raivaamalla. Ketonukin esiintymisistä 16% on suojeltu.
Aiheesta muualla

Kasviatlas 2018: Ketonukin (Androsace septentrionalis) levinneisyys Suomessa
Pohjolan kasvien pauloissa: Androsace septentrionalis – ketonukki
Den virtuella floran: Ketonukin levinneisyys pohjoisella pallonpuoliskolla
Kioa

Kioa
| --- | --- |
Sijainti:  Northern Division Fidži
Saariryhmä:  Vanua Levu -saaret
muokkaa - muokkaa wikitekstiä - muokkaa Wikidataa
Kioa on saari Fidžillä. Sitä asuttavat Tuvalulta vuosina 1947–1983 tulleet siirtolaiset.
Ensimmäiset tuvalulaiset saapuivat saarelle Vaitupun atollilta vuonna 1947, jolloin he ostivat saaren toisessa maailmansodassa tienatuilla armeijan päivärahoilla.
Tuvalun hallitus harkitsee myös muiden tuvalulaisten siirtämistä saarelle heidän merenpinnan nousun uhkaamasta kotimaastaan. Kioan asukkaat saivat Fidžin kansalaisuuden vuonna 2005.
Jarvis Cocker

| Jarvis Cocker |
| --- | --- |
 Jarvis Cocker esiintymässä vuonna 2008.
Henkilötiedot
Syntynyt: 19. syyskuuta 1963 (ikä 61) Sheffield, Englanti
Muusikko
Aktiivisena:  1978-
Tyylilajit:  Vaihtoehtorock, Indie rock, Brittipop
Soittimet:  laulu, koskettimet, kitara
Yhtyeet:  Pulp, Relaxed Muscle
Levy-yhtiöt:  Island Records 
Aiheesta muualla
www.jarviscocker.net
  [ Muokkaa Wikidatassa ] [ ohje ]  
Jarvis Branson Cocker (s. 19. syyskuuta 1963 Sheffield) on englantilainen muusikko, joka tunnetaan erityisesti johtamastaan Pulp-yhtyeestä.
Pulp

Jarvis Cocker perusti yhtyeen ystävänsä Peter Daltonin kanssa vuonna 1978 ollessaan 15-vuotias. Pulp ei kuitenkaan saavuttanut suuren yleisön suosiota pitkään aikaan. Yhtyeen kokoonpano muuttui jatkuvasti soittajien lähtiessä omille teilleen tai opiskelemaan. Cocker harkitsi useasti myös yhtyeen lopettamista.
Yhdeksänkymmentäluvun alussa Pulp teki levytyssopimuksen Island Recordsin kanssa. Ensimmäiset Island Recordsin julkaisemat singlet "Do You Remember the First Time?" ja "Lipgloss" nousivat kohtalaiseen listamenestykseen. Varsinainen studioalbumi His 'n' Hers nousi yhdeksänneksi Britannian listalla.
Vasta vuonna 1995 julkaistu Different Class nosti Pulpin suosionsa huipulle. Single "Common People" nousi listalla sijalle kaksi. Pulp julkaisi ennen hajoamistaan vielä kaksi albumia This Is Hardcore ja We Love Life. Yhtye palasi vuonna 2011 yhteen ja suoritti seuraavan vuoden kuluessa useita festivaaliesiintymisiä.
Pulpin jälkeen

Vuonna 2002 Cocker perusti ystävänsä Jason Bucklen kanssa yhtyeen Relaxed Muscle. He eivät esiintyneet omilla nimillään, vaan käyttivät nimiä Darren Spooner ja Wayne Marsden. Tarinan mukaan he olisivat tavanneet suorittaessaan yhdyskuntapalvelua rangaistuksena murrosta.
Pitkään odotettu sooloalbumi Jarvis julkaistiin marraskuussa 2006. Kriitikoiden ylistämä albumi nousi Britannian listalla sijalle 37. Cockerin toinen soololevy Further Complications ilmestyi toukokuussa 2009.
Cocker asui pitkään Pariisissa vaimonsa ja poikansa kanssa, mutta asuu nykyään East Sheenissä, Lontoossa.
Cocker esiintyi vuoden 2005 elokuvassa Harry Potter ja liekehtivä pikari velhoyhtye Kohtalottarien laulajana, ja toimi Wes Andersonin ohjaamassa Fantastic Mr. Fox -animaatiossa ääninäyttelijänä. Lokakuussa 2011 Faber julkaisi Cockerin laulunsanoista koostetun kirjan Mother, Brother, Lover: Selected Lyrics.
Diskografia

Jarvis (2006)
Further Complications (2009)
Aiheesta muualla

Wikimedia Commonsissa on kuvia tai muita tiedostoja aiheesta .
Jarvis Cockerin MySpace-sivu
Viralliset sivut
Joseph Bologna

| Joseph Bologna |
| --- | --- |
 Joseph Bologna vuonna 1974.
Henkilötiedot
Syntynyt: 30. joulukuuta 1934 Brooklyn, New York, Yhdysvallat
Kuollut: 13. elokuuta 2017 (82 vuotta) Duarte, Kalifornia, Yhdysvallat
Ammatti:  näyttelijä, käsikirjoittaja
Puoliso:  Renée Taylor (1965–2017)
Näyttelijä
Aktiivisena:  1970–2012
Merkittävät roolit:  Rakastajia ja muita veijareita Riemuloma Riosa 
Aiheesta muualla
IMDb 
Joseph Bologna (30. joulukuuta 1934 Brooklyn, New York – 13. elokuuta 2017 Duarte, Kalifornia) oli yhdysvaltalainen näyttelijä ja käsikirjoittaja. Hän oli sukutaustaltaan italialainen ja sai katolisen kasvatuksen.
Bologna syntyi New Yorkin Brooklynissa. Hän loi pitkän uran televisiossa ja elokuvissa; jälkimmäisistä tunnetuimpia olivat Rakastajia ja muita veijareita (1970) ja Riemuloma Riossa (1984).
Käsikirjoitustyöstään Bologna sai vuonna 1971 Oscar-ehdokkuuden. Hänellä oli vaimo Renée ja poika Gabriel Bologna.
Aiheesta muualla

Kuvia tai muita tiedostoja aiheesta Joseph Bologna Wikimedia Commonsissa
Joseph Bologna Internet Movie Databasessa. (englanniksi)
Khao Yain kansallispuisto

Khao Yain näkymää
| --- | --- |
Sijainti:  Thaimaa
Pinta-ala:  2 172
| --- | --- |
Nimi alkuperäiskielellä:  อุทยานแห่งชาติเขาใหญ่ 
Tyyppi:  Luonnonpuisto, ASEAN Heritage Park (käännä suomeksi), Thaimaan kansallispuisto 
Perustettu:  1962
Luokitus:  UNESCOn maailmanperintöluettelokohde (d) (2005) 
Kävijämäärä:  1 000 000  
muokkaa - muokkaa wikitekstiä - muokkaa Wikidataa
Khao Yain kansallispuisto (thaiksi อุทยานแห่งชาติเขาใหญ่) on kansallispuisto Thaimaassa. Pääosin se sijoittuu Nakhon Ratchasiman provinssiin, mutta osia siitä sijaitsee myös Nakhon Nayokin, Prachinburin ja Saraburin provinsseissa. Se on perustettu 8. syyskuuta 1962 ja on Thaimaan ensimmäinen kansallispuisto, kooltaan se on kolmanneksi suurin 2 172 neliökilometrin koollaan. Puisto lisättiin Unescon maailmanperintöluetteloon vuonna 2005. Yhtenäinen suojeltu alue jatkuu siitä Kambodžan puolelle Dong Phauyayenin kansallispuistoon.
Ympäristö

Puisto sisältää niin kuiva-, sade- kuin pilvimetsääkin sekä ruohotasankoa, jossa kasvaa yli 2 000 kasvilajia. Puiston korkein kohta on Khao Rome, joka kohoaa yli 1 351 metrin korkeuteen. Puiston suurin yksittäinen alue on hiekkakivitasanko, joka on korkeudeltaan 600 ja 1 000 metrin väliltä. Alueella on myös viiden joen alkulähteet: Prachinburin ja Nakhon Nayokin etelässä, Lam Takhongin ja Praploengin pohjoisessa sekä Muak Lekin.
Alueen kasvistoon kuuluu useita päällyskasvi-, viikuna-, liaani-, sieni- ja saniaislajeja. Alue on myös luontainen elinympäristö noin 70 nisäkäslajille, näihin lukeutuvat muun muassa aasiannorsu, gauri, indonesian tiikeri, gibboni, sambaari ja villisika. Alueella on myös yli 320 eri lintulajia. Puiston luolissa elää hyönteisiä saalistavia lepakoita.
Aiheesta muualla

Kuvia tai muita tiedostoja aiheesta Khao Yain kansallispuisto Wikimedia Commonsissa
Klára Koukalová

| Klára Koukalová |
| --- | --- |

Henkilötiedot
Syntynyt: 24. helmikuuta 1982 (ikä 42)
Kansalaisuus:   Tšekki
Tennispelaaja
Pituus:  166 cm
Paino:  55 kg
Kätisyys:  oikea
Ammattilaisena:  1999–
Palkintorahat:  4 084 344 USD
Kaksinpeli
Paras sijoitus:  20. (15.4.2013)
Turnausvoittoja:  3
Voitot/tappiot:  510–434
Grand Slam -turnauksissa
Australian avoimet:  3. kierros (2003)
Ranskan avoimet:  4. kierros (2012)
Wimbledon:  4. kierros (2010)
Yhdysvaltain avoimet:  1. kierros (2003, 2004, 2005, 2006, 2007, 2008, 2010, 2011, 2012, 2013, 2014, 2015)
Nelinpeli
Paras sijoitus:  34. (14.4.2014)
Turnausvoittoja:  4
Voitot/tappiot:  105–147
Aiheesta muualla
ITF
WTA
Klára Koukalová (s. 24. helmikuuta 1982 Praha) on tšekkiläinen tennispelaaja. Parhaimmillaan hän on ollut kaksinpelissä WTA-listan sijalla 20 huhtikuussa 2013 ja nelinpelissä sijalla 34 huhtikuussa 2014. Hän on voittanut urallaan kolme WTA-tason turnausta kaksinpelissä ja neljä nelinpelissä.
Grand Slam -turnauksissa Koukalová pääsi neljännelle kierrokselle ensimmäisen kerran Wimbledonissa 2010. Turnauksen toisella kierroksella hän voitti 18:nneksi sijoitetun Aravane Rezaïn ja kolmannella kierroksella kymmenenneksi sijoitetun Flavia Pennettan, kunnes hävisi neljännellä kierroksella Viron Kaia Kanepille luvuin 6–2, 6–4. Myös Ranskan avoimissa 2012 hän selviytyi neljännelle kierrokselle voitettuaan toisella kierroksella 16:nneksi sijoitetun Marija Kirilenkon ja kolmannella kierroksella 22:nneksi sijoitetun Anastasija Pavljutšenkovan, mutta seuraava venäläisvastustaja, toiseksi sijoitettu Marija Šarapova voitti hänet neljännellä kierroksella lukemin 4–6, 7–6(5), 2–6. Aiemmin hän oli Ranskan avoimissa päässyt parhaimmillaan toiselle kierrokselle vuosina 2004, 2005, 2008 ja 2010.
Ensimmäisen WTA-turnausvoittonsa Koukalová saavutti kesäkuussa 2005 voitettuaan 's-Hertogenboschissa pelatun turnauksen loppuottelussa Lucie Šafářován luvuin 3–6, 6–2, 6–2. Toisen turnausvoittonsa hän otti Portorožissa 2005, jossa hän voitti loppuottelussa Katarina Srebotnikin luvuin 6–2, 4–6, 6–3.
Koukalová oli naimisissa kesäkuusta 2006 maaliskuuhun 2014, jolloin hän käytti sukunimenään Zakopalová-nimeä.
Aiheesta muualla

Kuvia tai muita tiedostoja aiheesta Klára Koukalová Wikimedia Commonsissa
Klára Koukalová WTA:n sivuilla (englanniksi)
Konepaja (täsmennyssivu)

Konepaja voi tarkoittaa:
konepaja, metallituotteiden valmistukseen tai korjaukseen erikoistunut yritys
Konepaja, asuin- ja toimistoalue Helsingissä
Kino Konepaja, Konepajan alueella Helsingissä toimiva elokuvateatteri.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Konepaja”, voi hakea sivunnimihaulla, laajalla sivunnimihaulla tai tekstihaulla.
Jugoslavian kansanarmeija

Jugoslavian kansanarmeijan tunnus.
Jugoslavian kansanarmeija (serbokroaatiksi   ja mak. Југословенска народна армија, Jugoslovenska narodna armija, lyh. JNA, sloveeniksi Jugoslovanska ljudska armada, lyh. JLA) oli kommunistijohtoisen Jugoslavian liittovaltion asevoimat.
Toisen maailmansodan aikainen partisaaniliike, 1941 perustettu Jugoslavian kansan vapautusarmeija muuttui Jugoslavian armeijaksi 1945, kunnes 1951 nimeksi tuli Jugoslavian kansanarmeija. Sitä pidettiin viidenneksi suurimpana eurooppalaisena armeijana. Kalusto oli enimmäkseen Neuvostoliitosta, muun muassa T-55-panssareja. Aseita hankittiin myös Yhdysvalloista ja muista Pohjois-Atlantin sopimusjärjestön maista. Jugoslavialla oli itselläänkin aseteollisuutta, joka tuotti esimerkiksi lentokoneita ja miehistönkuljetusvaunuja. Kansanarmeijalla oli runsaasti tykistöä, panssareja ja lentokoneita.
Sosialistisen Jugoslavian loppuaikoina, vuodesta 1985 lähtien kansanarmeijaa alettiin muuttaa palvelemaan vain Serbian sosialistisen tasavallan (v:sta 1990 Serbian tasavalta) etuja, muiden Jugoslavian tasavaltojen sijaan. Slovenian itsenäisyyssodassa vuonna 1991 armeija yritti estää maan irtautumisen Jugoslaviasta. Kansanarmeija myös tuki kapinallisia serbijoukkoja Kroatian (1991–1995) ja Bosnia-Hertsegovinan sisällissodissa (1992–1995). Kansanarmeijan taistelukyky oli kuitenkin vain murto-osa läntisten armeijoiden taistelukyvystä, sillä kansanarmeija ja serbikapinalliset eivät kyenneet murtamaan monien piirittämiensä kaupunkien, kuten Vukovarin puolustusta.
Jugoslavian kansanarmeija purkautui, kun sosialistiseen Jugoslaviaan jäljelle jääneet Serbia ja Montenegro muodostivat vuonna 1992 uuden valtion eli Jugoslavian liittotasavallan, jolle koottiin myös uusi armeija, Jugoslavian asevoimat.
Kissan rokotuspäivä

Kissa eläinlääkärissä.
Kissan rokotuspäivä on kampanja, jonka on luonut MSD Animal Health. Sen tarkoituksena on lisätä niin kissan omistajien kuin eläinlääkäreidenkin tietosuutta kissojen rokottamisen tarpeellisuudesta. Kissan rokotuspäivä päättää kansainvälisen eläinten viikon, jota vietetään joka vuosi 4.–10. lokakuuta. Ensimmäistä valtakunnallista kissan rokotuspäivää vietettiin 10. lokakuuta 2012.
Kissojen rokotustarve

Suomessa on kissoja virallisen arvion mukaan noin 700 000. Suurin osa kissoista rokotetaan vain kerran elämässä, kun ne ovat pentuja. Jotta kissalla olisi riittävä turva yleisimpiä tarttuvia tauteja vastaan tarvitaan kuitenkin säännöllisiä rokotuksia.
Kissoja rokottamalla pystytään tehokkaasti ennalta ehkäisemään kissojen vaarallisia tartuntatauteja, jotka saattavat aiheuttaa vakavia sairastumisia ja kuolemantapauksia sekä uhata eläinperäistä elintarviketuotantoa. Kissojen rokottaminen suojaa myös ihmistä niiltä taudeilta (zoonoosit), jotka voivat tarttua kissasta ihmiseen, kuten vesikauhulta.
Kissoja rokotetaan kissaruttoa, raivotautia, kissan kalikivirusta (FCV) ja kissan rinotrakeiittivirusta (FHV) vastaan. Kansainvälinen suositus on rokottaa kaikki kissat kissaruttoa ja kissaflunssia vastaan. Tarpeen mukaan voidaan myös rokottaa muita tauteja, kuten esim. raivotautia (Arkistoitu – Internet Archive) vastaan. Ulkokissojen rokottaminen raivotautia vastaan suojaa myös ihmistä mahdollisessa epidemiatilanteessa.
Rokottamisen ansiosta kissanpennut voivat turvallisesti tutustua ympäristöönsä vailla pelkoa yleisestä ja usein pennun menehtymiseen johtavasta kissarutosta. Kissarutto on todellinen uhka ja paikallisia tautitapauksia esiintyy vuosittain. Kissojen säännöllinen tehosterokottaminen ylläpitää suojaa.
Rokotesuoja varmistetaan antamalla kissalle tehosterokotuksia rokotekohtaisten ohjeiden mukaisesti. Ennalta ehkäisevän rokottamisen ja sisäloishäätöjen lisäksi on huolehdittava muista kissan hyvinvointiin vaikuttavista tekijöistä (esim. tasapainoinen ravitsemus), jotta kissan elimistön puolustusjärjestelmä toimisi parhaalla mahdollisella tavalla.
Aiheesta muualla

MSD Animal Health - Kissan Rokotuspäivä (Arkistoitu – Internet Archive) (suomeksi)
Klaus Richtzenhain

| Mitalit | Mitalit | Mitalit |  |
| --- | --- | --- | --- |
|  Klaus Richtzenhain |  Klaus Richtzenhain |  Klaus Richtzenhain |  |
Maa:   Saksa
Miesten yleisurheilu
|  Olympialaiset  |  Olympialaiset  |  Olympialaiset  |  |
|  Hopeaa | Melbourne 1956 | 1 500 m |  |
Klaus W. Richtzenhain (s. 1. marraskuuta 1934 Berliini, Saksa) on entinen saksalainen yleisurheilija, joka kilpaili pääasiassa 1 500 metrin juoksussa.
Richtzenhain osallistui Melbournen kesäolympialaisiin 1956 kilpaillen sekä 800 metrin että 1 500 metrin juoksuissa. Hän juoksi 800 metrin juoksun alkuerissä ajan 1.53,47; jolla hän jäi eränsä viidenneksi eikä näin päässyt välieriin. 1 500 metrin juoksussa Richtzenhain sen sijaan voitti oman alkueränsä ja pääsi finaaliin, jossa hän sijoittui toiseksi.
Ennätykset

800 metrin juoksu: 1.48,9 s (1956)
1 500 metrin juoksu: 3.42,02 s (1956)
Jokaiselle joku on kai rakkain

| Jokaiselle joku on kai rakkain Fredi |
| --- | --- | --- |

Studioalbumin tiedot
 Studio : MTV
 Julkaistu: 1977
 Formaatti: LP-levy (FL 5029)   C-kasetti (FK 5029)
 Tuottaja(t): Vexi Salmi
 Tyylilaji: pop, iskelmä
 Kesto: 40.05
 Levy-yhtiö: Oy Finnlevy Ab
 Levymerkki: Finnlevy
Listasijoitukset
  Suomi: 23. (lokakuu 1977) 
Fredin muut julkaisut
| Laula kanssain 1976 | Jokaiselle joku on kai rakkain 1977 | Joulu, joulu on taas 1977 |
Jokaiselle joku on kai rakkain on suomalaislaulaja Matti Siitosen eli Fredin kahdeksas studioalbumi vuodelta 1977. Levy koostuu lähes pelkästään klassikkoiskelmien käännösversioista. Albumi julkaistiin Finnlevy-levymerkillä LP-levynä ja C-kasettina. Albumia ei ole toistaiseksi julkaistu CD-levynä.
Albumi ei menestynyt kovin hyvin ja oli korkeimmillaan Suomen musiikkilistojen 23. sijalla. Tämä oli viimeinen Fredin albumi, joka ylsi Suomen musiikkilistoille.
Kappaleet

Kaikki kappaleet sovittanut Nacke Johansson.
Kappaleet > A-puoli

Jokaiselle joku on kai rakkain – 2.30 (alkup. ”Everybody Loves Somebody”, säv. Ken Lane, san. Orvokki Itä)
Surujen kitara – 4.02 (alkup. ”Johnny Guitar”, säv. Victor Young, san. Orvokki Itä)
Liian vähän aikaa – 3.45 (säv. Erik Lindström, san. Hillevi)
Rakkauden satu – 3.10 (alkup. ”Histoire D’un Amour”, säv. Carlos Almaran, san. Merja)
Särkyneen toiveen katu – 3.56 (alkup. ”Boulevard Of Broken Dreams”, säv. Harry Warren, san. Saukki)
Surullinen sunnuntai – 2.41 (alkup. ”Szomorú vasárnap”, säv. Seress Rezsö, san. Reino Helismaa)
Kappaleet > B-puoli

Kun aurinko polttaa – 2.25 (alkup. ”Cuando Calienta el Sol”, säv. Carlos Rigual, san. Veikko Vallas)
Kun hämärtää – 3.40 (alkup. ”Twilight Time”, säv. Buck Ram – Morty Nevins – Al Nevins – Artie Dunn, san. Merja)
Besame Mucho – 3.45 (alkup. ”Besame Mucho”, säv. Consuelo Velazquez, san. Kari Tuomisaari)
Ensi kerran – 2.34 (alkup. ”Come Prima”, säv. S. Taccani – V. Di Paola, san. Orvokki Itä)
Keinu kanssani – 3.17 (alkup. ”Sway”, säv. Pablo Beltran Ruiz, san. Ulla Sand)
Kuolleet lehdet – 4.20 (alkup. ”Les Feuilles Mortes”, säv. Joseph Kosma, san. Kullervo)
Kappaleet > Tuotanto

Harri Sutinen – äänitys (MTV)
Pertti Kärkkäinen – äänitys (MTV)
Birgit Pulkkinen – kansi
Karl Uggla – kuvat (Q-studio)
Vexi Salmi – tuottaja
Kirjorintabulbuli

| Kirjorintabulbuli |
| --- | --- |

Uhanalaisuusluokitus
 Silmälläpidettävä  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Bulbulit Pycnonotidae
Suku::  Bulbulit Pycnonotus
Laji::  squamatus
Kaksiosainen nimi
 Pycnonotus squamatus  (Temminck, 1828) 
Katso myös
   Kirjorintabulbuli Wikispeciesissä   Kirjorintabulbuli Commonsissa 
Infobox OKNimi-testi OK: 
Kirjorintabulbuli (Pycnonotus squamatus) on bulbulien heimoon kuuluva varpuslintu.
Levinneisyys

Kirjorintabulbulia tavataan Bruneissa, Indonesiassa, Malesiassa ja Thaimaassa. Laji on vähentymässä elinympäristöjen tuhoutumisen takia, ja se on luokiteltu silmälläpidettäväksi, vaikkakin sen levinneisyysalue on laaja.
Elinympäristö

Kirjorintabulbuli elää metsissä, ja sitä tavataan 1 000 metrin korkeuteen merenpinnasta.
Julia Belger

| Julia Belger |
| --- | --- |

Henkilötiedot
Syntynyt: 26. helmikuuta 1994 (ikä 30)
Uran tiedot
Seura:  WSC Ergebirge Oberwiesenthal
Laji:  maastohiihto
Maailmancup
Kaudet:  2013–
Paras sijoitus:  17. (Davos 15 km (v) 2016)
Voitot:  0
Palkintokorokkeella:  0
 Tietolaatikko päivitetty 1.4.2019 
Julia Belger (s. 26. helmikuuta 1994) on saksalainen maastohiihtäjä.
Belger saavutti pronssia Liberecin nuorten MM-kilpailuissa 2013 Saksan viestijoukkueessa. Maastohiihdon maailmancupissa hän kilpaili ensimmäisen kerran joulukuussa 2013 Oberhofin prologissa, joka oli osa Tour de Skitä. Ensimmäiset maailmancupin pisteensä hän saavutti joulukuussa 2016 oltuaan Davosin 15 kilometrin vapaan hiihtotavan kilpailussa 17:s. Se on hänen paras maailmancupsijansa edelleen joulukuussa 2018.